CELEX: C2004/179/04
Language: et
Date: 2004-07-10 00:00:00
Title: Kohtuasi C-185/04: Eelotsusetaotlus, mille esitas Länsrätten i Stockholms län 20. aprillil 2004. aastal kohtuasjas Ulf Öberg v. Stockholms läns allmänna försäkringskassa

10.7.2004   
            
            
               ET
            
            
               Euroopa Liidu Teataja
            
            
               C 179/2
            
         
      EELOTSUSETAOTLUS, mille esitas Länsrätten i Stockholms län 20. aprillil 2004. aastal kohtuasjas Ulf Öberg v. Stockholms läns allmänna försäkringskassa
   (Kohtuasi C-185/04)
   (2004/C 179/04)
   Euroopa Ühenduste Kohus on saanud Länsrätten i Stockholms län 20. aprillil 2004. aasta määrusega otsustatud eelotsusetaotluse kohtuasjas Ulf Öberg v. Stockholms läns allmänna försäkringskassa, mis saabus kohtukantseleisse 22. aprill 2004. aastal.
   Länsrätten i Stockholms län küsib Euroopa Kohtult eelotsust järgmistes küsimustes:
   
               i)
            
            
               Kas siseriiklikus õiguses kehtestatud nõue, mille kohaselt peab vanem selleks, et tal oleks õigus vanema haigushüvitisele vastava vanemahüvitise saamisele, olema enne lapse sündi vastavas liikmesriigis püsivalt elanud ja tervisekindlustuskaitset omanud vähemalt 240 päeva, on kooskõlas EÜ asutamislepingu artikliga 12, artikli 17 lõikega 2, artiklitega 18 ja 39, määruse nr 1612/68 (1) artikli 7 lõigetega 1 ja 2 ning direktiiviga nr 96/34 (2) Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt lapsehoolduspuhkuse kohta sõlmitud raamkokkuleppe kohta?
            
         
               ii)
            
            
               Juhul, kui vastus esimesele küsimusele on positiivne, siis kas ühenduse õigus nõuab, et tehes kindlaks, kas töötaja täidab siseriikliku kindlustuse saamiseks vajaliku ooteaja nõude, tuleb selle aja hulka arvestada ka ajavahemik, mil töötaja oli kaitstud ühise ravikindlustusskeemiga vastavalt Euroopa ühenduste ametnike personalieeskirjadele?
            
         
      (1)  NÕUKOGU 15. OKTOOBRI 1968. A MÄÄRUS (EMÜ) nr 1612/68 töötajate liikumisvabaduse kohta ühenduse piires (EÜT 1968, L 257, lk 2).
   
      (2)  Nõukogu 3. juuni 1996. a direktiiv nr 96/34/EÜ (EÜT 1996, L 145, lk 4)